

**AB „KELIŲ PRIEŽIŪRA"**

Įmonės kodas 232112130, Savanorių pr. 321C, 50120 Kaunas, tel. (8 37) 202 293, mob. tel. +370 69436794, elektroninio pašto adresas – [info@keliuprieziura.lt](mailto:info@keliuprieziura.lt)

**TARPTAUTINIO VIEŠOJO PIRKIMO**

**„(PU-10392/23)[ITP] KELIŲ PRIEŽIŪROS NAUDOTA TECHNIKA“**

**SIEKIANT SUKURTI DINAMINĘ PIRKIMO SISTEMĄ, SĄLYGOS**

**TURINYS**

[1. SĄVOKOS IR SUTRUMPINIMAI 12](#_Toc85439794)

[2. BENDROSIOS NUOSTATOS 12](#_Toc85439795)

[3. PIRKIMO OBJEKTAS, JO APIMTIS 13](#_Toc85439796)

[4. PIRKIMO DOKUMENTŲ PAAIŠKINIMAI IKI PARAIŠKŲ PATEIKIMO TERMINO PABAIGOS IR DPS GALIOJIMO LAIKOTARPIU 14](#_Toc85439797)

[5. PARAIŠKŲ TEIKIMAS 14](#_Toc85439798)

[6. PARAIŠKŲ VERTINIMAS 15](#_Toc85439799)

[7. PARAIŠKŲ ATMETIMAS 16](#_Toc85439800)

[8. TIEKĖJŲ PAŠALINIMO PAGRINDAI 16](#_Toc85439801)

[9. TIEKĖJŲ KVALIFIKACIJOS REIKALAVIMAI IR REIKALAUJAMI KOKYBĖS BEI APLINKOS APSAUGOS VADYBOS SISTEMŲ STANDARTAI 28](#_Toc85439802)

[10. EBVPD PILDYMAS IR PATEIKIMAS 28](#_Toc85439803)

[11. EBVPD PATEIKIAMOS INFORMACIJOS PATVIRTINIMO PRIEMONĖS 28](#_Toc85439804)

[12. DPS NUTRAUKIMAS 29](#_Toc85439805)

[13. TIEKĖJŲ PASITRAUKIMAS IŠ DPS 29](#_Toc85439806)

[14. TIEKĖJŲ PAŠALINIMAS IŠ DPS 29](#_Toc85439807)

[15. TEISĖ GINČYTI PIRKIMO VYKDYTOJO VEIKSMUS AR PRIIMTUS SPRENDIMUS 30](#_Toc85439808)

[16. INFORMAVIMAS APIE PRIIMTUS SPRENDIMUS 30](#_Toc85439809)

PIRKIMO SĄLYGŲ PRIEDAI:

[Pirkimo sąlygų 1 priedas „EBVPD“ (XML ir PDF formatu)](#_Toc85439812)

[Pirkimo sąlygų 2 priedas „Paraiškos forma“](#_Toc85439813)

Pirkimo sąlygų 3 priedas "Preliminari techninė specifikacija"

Pirkimo sąlygų 4 priedas "Tiekėjo deklaracija"

### SĄVOKOS IR SUTRUMPINIMAI

1.1. **CK** – Lietuvos Respublikos civilinis kodeksas.

1.2. **CVP IS** – Centrinė viešųjų pirkimų informacinė sistema, prieinama adresu <https://cvpp.eviesiejipirkimai.lt/>, ir administruojama Viešųjų pirkimų tarnybos.

1.3. **EBVPD** – Europos bendrasis viešųjų pirkimų dokumentas, aktuali deklaracija, pakeičianti kompetentingų institucijų išduodamus dokumentus ir preliminariai patvirtinanti, kad tiekėjas ir ūkio subjektai, kurių pajėgumais jis remiasi pagal VPĮ 49 straipsnį, atitinka pirkimo dokumentuose pagal VPĮ 46, 47, 48 straipsnius nustatytus reikalavimus dėl pašalinimo pagrindų nebuvimo, kvalifikacijos reikalavimus ir, jei taikoma, reikalavimus dėl kokybės vadybos sistemos ir (arba) aplinkos apsaugos vadybos sistemos standartų laikymosi (toliau kartu – reikalavimai). EBVPD forma prieinama interneto svetainėje <http://ebvpd.eviesiejipirkimai.lt/espd-web/>.

1.4. **DPS** – dinaminė pirkimo sistema.

1.5. **DPS sukūrimo data** – data, kai pirkimo vykdytojas, patikrinęs visas tiekėjų paraiškas, pateiktas iki pirkimo dokumentuose nustatyto pirminių paraiškų pateikimo termino, visus tiekėjus, kuriems leista dalyvauti DPS, informuoja apie leidimą dalyvauti DPS.

1.6. **Kategorija** – prekių, paslaugų ar darbų suskirstymas, remiantis objektyviomis charakteristikomis (kriterijais). Tokios charakteristikos gali apimti: maksimalias leidžiamas pirkimo sutarčių apimtis, geografinę teritoriją kurioje bus vykdomos sutartys, pirkimo objekto specifiką ir kita.

1.7. **Komisija** –viešojo pirkimo arba pirkimo komisija.

1.8. **Konkretus pasiūlymas** – pagal konkretaus pirkimo dokumentuose numatytas sąlygas bei reikalavimus konkrečiam pirkimo objektui tiekėjo pateiktas pasiūlymas.

1.9. **Konkretus pirkimas** – pagal konkretaus pirkimo dokumentuose numatytas sąlygas bei reikalavimus pirkimo vykdytojo vykdomas pirkimas DPS pagrindu.

1.10. **Konkretaus pirkimo dokumentai** – dokumentai, kuriuose numatytos sąlygos ir reikalavimai tiekėjų dalyvavimui konkrečiame pirkime.

1.11. **Kvietimas** – kvietimas pateikti konkretų pasiūlymą.

1.12. **Paraiška** – tiekėjo CVP IS priemonėmis pateikiamų dokumentų ir duomenų visuma, kuria reiškiamas pageidavimas dalyvauti DPS.

1.13. **Pirkimo vykdytojas** – perkančioji organizacija.

1.14. **Pirminių paraiškų pateikimo terminas** – CVP IS nurodyta konkreti data, iki kurios tiekėjai turi pateikti paraiškas pirkimo vykdytojui dar nesukūrus DPS.

1.15. **PVM** – pridėtinės vertės mokestis.

1.16. **Subtiekėjas** – tiekėjo pirkimo sutarties vykdymui pasitelkiamas trečias asmuo, kurio kvalifikacija tiekėjas nesiremia, kad atitiktų kvalifikacijos reikalavimus.

1.18. **Sutartis** – viešojo pirkimo – pardavimo sutartis.

1.19. **Ūkio subjektas, kurio pajėgumais remiamasi** - tiekėjo pasitelkiamas trečiasis asmuo, kurio kvalifikacija tiekėjas remiasi, kad atitiktų kvalifikacijos reikalavimus.

1.20. **VPĮ** – Lietuvos Respublikos viešųjų pirkimų įstatymas.

### 2. BENDROSIOS NUOSTATOS

2.1 AB „Kelių priežiūra“ (toliau – pirkimo vykdytojas) atlieka tarptautinio pirkimo procedūras, kuriomis siekiama sukurti DPS.

2.2. Pirkimo vykdytojo sukurtos DPS pagrindu jos galiojimo laikotarpiu bus vykdomi konkretūs pirkimai. Konkrečius pirkimus DPS vykdys ir jų pagrindu sutartis su laimėtojais sudarys tik pirkimo vykdytojas.

2.3. DPS ir konkrečių pirkimų DPS pagrindu vykdymui naudojama CVP IS.

2.4. Pirkimas vykdomas CVP IS priemonėmis, vadovaujantis VPĮ, CK ir kitais pirkimus ir šio pirkimo sutarties vykdymą reglamentuojančiais teisės aktais, šio pirkimo dokumentais, laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų. Pirkimo dokumentuose neaptartiems klausimams tiesiogiai taikomos VPĮ.

2.5. Paraiškas gali teikti tik CVP IS registruoti tiekėjai (nemokama registracija adresu <https://pirkimai.eviesiejipirkimai.lt>). Pirkimo dokumentų paaiškinimai, pranešimai, pirkimo vykdytojo ir tiekėjo susirašinėjimas, bei kita informacija pateikiama tik CVP IS priemonėmis.

2.6. DPS pirkimą atlieka pirkimo vykdytojo vadovo sudaryta komisija. Konkretų pirkimą atlieka pirkimo vykdytojo vadovo paskirtas pirkimų organizatorius.

2.7. Pirkimo dokumentus sudaro:

2.7.1. skelbimas;

2.7.2. išankstinis informacinis skelbimas (jei buvo skelbta);

2.7.3. šios pirkimo sąlygos, kuriose aprašyta informacija apie DPS sąlygas ir procedūras;

2.7.4. priedai:

2.7.4.1. [Pirkimo sąlygų 1 priedas „EBVPD“ (XML ir PDF formatu)](#ketvpriedas);

2.7.4.2. [Pirkimo sąlygų 2 priedas „Paraiškos forma“](#penktaspriedas);

2.7.4.3. Pirkimo sąlygų 3 priedas „Preliminari techninė specifikacija“;

2.7.4.4. Pirkimo sąlygų 4 priedas „Tiekėjo deklaracija“

2.7.5. pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu tokių bus);

2.7.6. visa kita pirkimo vykdytojo CVP IS priemonėmis pateikta informacija.

2.8. Jei informacija, nurodyta skelbime ir kituose pirkimo dokumentuose, skiriasi, teisinga laikoma informacija, nurodyta skelbime.

2.9. Jeigu pirkimo vykdytojas patikslina pirkimo dokumentus, vadovaujamasi naujausia paskelbta pirkimo dokumentų versija.

2.10. Tiekėjai turi atidžiai perskaityti visus pirkimo dokumentus ir laikytis juose nustatytų sąlygų bei reikalavimų.

2.11. **Atliekant pirkimus pagal DPS, pirkimo vykdytojas laikosi riboto konkurso taisyklių.** Derybos bet kuriuo DPS galiojimo laikotarpiu yra draudžiamos.

2.12. Tiekėjų skaičius DPS neribojamas.

2.13. Tiekėjų / dalyvių, teikiančių pasiūlymus, prašome uždengti (paslėpti) fizinių asmenų asmens duomenis, jeigu tie duomenys nėra būtini, siekiant įsitikinti tiekėjo / dalyvio atitiktimi pirkimo dokumentuose keliamiems reikalavimams (ši nuostata netaikoma teikiant atsakingų asmenų už pasiūlymo pateikimą bei sutarties vykdymą kontaktinius asmens duomenis). Informacija apie perkančiosios organizacijos vykdomą asmens duomenų tvarkymą pateikiama adresu www.keliuprieziura.lt, skiltyje Asmens duomenų valdymas (<https://www.keliuprieziura.lt/apie-mus/asmens-duomenu-valdymas/548> ).

2.14. Pirkimo vykdytojas atsakingo ir darniai vystomo verslo kultūrą ir praktiką įgyvendina vadovaudamasis (<https://keliuprieziura.lt/darnumas/505> ), kurioje pateikiami pagrindiniai darnumo principai ir įsipareigojimai. Taip pat savo veiklą vykdome laikydamiesi Etikos kodekse (https://keliuprieziura.lt/darnumas/etikos-kodeksas/532) nustatytų etikos ir elgesio standartų, todėl mums yra svarbu, kad atsakingo verslo principų, kuriais vadovaujamasi, laikytųsi ir tiekėjai bei tiekėjo pasitelkiami ūkio subjektai. Tiekėjas ir jo pasitelkiami ūkio subjektai, prieš pateikiant pasiūlymus, privalo susipažinti su tiekėjų etikos kodeksu <https://keliuprieziura.lt/apie-mus/viesieji-pirkimai/456>.

2.15. Nepirkimo Centrinės perkančiosios organizacijos katalogo priemonėmis priežastys: pirkimo objektas nėra įtrauktas į CPO katalogą.

### 3. PIRKIMO OBJEKTAS, JO APIMTIS

3.1. Pirkimo vykdytojas numato įsigyti kelių priežiūros naudota technika, plačiau apibūdintus pirkimo sąlygų 3 priede „Preliminari techninė specifikacija“.

3.2. Atliekant šį pirkimą bus sukuriama DPS. Tiekėjai, kuriems bus leista dalyvauti DPS, bus kviečiami teikti pasiūlymus dėl konkretaus pirkimo šioje DPS. Vykdant konkretų pirkimą DPS, reikalavimai pirkimo objektui bus pateikiami konkretaus pirkimo sąlygose.

DPS nėra skirstomas į kategorijas.

3.4. DPS galioja 36 mėnesius nuo DPS sukūrimo datos. DPS galiojimas gali būti keičiamas: pirkimo vykdytojas turi teisę sutrumpinti nustatytą DPS galiojimą arba jį pratęsti, jei neviršijama DPS maksimali numatoma apimtis.

3.6. DPS maksimali numatoma apimtis: 900 000,00 Eur be PVM.

### 4. PIRKIMO DOKUMENTŲ PAAIŠKINIMAI IKI PIRMINIŲ PARAIŠKŲ PATEIKIMO TERMINO PABAIGOS IR DPS GALIOJIMO LAIKOTARPIU

* 1. Pirkimo dokumentai gali būti paaiškinti, patikslinti tiekėjų iniciatyva, jiems CVP IS susirašinėjimo priemonėmis kreipiantis į pirkimo vykdytoją. Prašymai paaiškinti pirkimo sąlygas turi būti pateikiami CVP IS susirašinėjimo priemonėmis ne vėliau kaip likus 10 (dešimt) dienų (tarptautinio pirkimo atveju) arba 6 (šešioms) dienoms (supaprastinto pirkimo atveju) iki pirminių paraiškų (kurios teikiamos per pirkimo dokumentuose ir CVP IS nustatytą terminą) pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti pirkimo dokumentus iš karto juos išanalizavę.
  2. Nesibaigus pirminių paraiškų pateikimo terminui, pirkimo vykdytojas turi teisę savo iniciatyva paaiškinti, patikslinti pirkimo dokumentus, laikantis pirkimo dokumentuose nustatytų terminų.

4.3. Atsakydamas į kiekvieną tiekėjo CVP IS susirašinėjimo priemonėmis pateiktą prašymą paaiškinti pirkimo sąlygas, jeigu jis buvo pateiktas nepasibaigus nustatytam terminui, arba aiškindamas, tikslindamas pirkimo sąlygas savo iniciatyva, pirkimo vykdytojas turi paaiškinimus, patikslinimus paskelbti CVP IS ir išsiųsti visiems tiekėjams, kurie prisijungė prie pirkimo, ne vėliau kaip likus 6 (šešios) dienoms (tarptautinio pirkimo atveju) arba 4 (keturioms) dienoms (supaprastinto pirkimo atveju) iki pirminių paraiškų (kurios teikiamos per pirkimo dokumentuose ir CVP IS nustatytą terminą) pateikimo termino pabaigos. Pirkimo vykdytojas, atsakydamas tiekėjui, kartu siunčia paaiškinimus visiems prie pirkimo prisijungusiems tiekėjams, bet nenurodo, kuris tiekėjas pateikė prašymą paaiškinti pirkimo sąlygas.

4.4.Tuo atveju, kai tikslinama skelbime apie pirkimą paskelbta informacija, pirkimo vykdytojas atitinkamai patikslina skelbimą apie pirkimą. ir prireikus, pratęsia paraiškų pateikimo terminą protingumo kriterijų atitinkančiam laikotarpiui, per kurį tiekėjai, rengdami paraiškas, galėtų atsižvelgti į patikslinimus. Jeigu pirkimo vykdytojas paaiškindamas (patikslindamas) pirkimo dokumentus negali jų pateikti taip, kad visi tiekėjai juos gautų ne vėliau nei nurodyta šių sąlygų 4.3. punkte, pirkimo vykdytojas pratęsia paraiškų pateikimo terminą protingumo kriterijų atitinkančiam laikotarpiui, per kurį tiekėjai, rengdami paraiškas, galėtų atsižvelgti į paaiškinimus (patikslinimus).,.

4.5. Apie pirminių paraiškų pateikimo termino (jei jis buvo nurodytas skelbimo dalyje „papildoma informacija“) pratęsimą pranešama patikslinant skelbimą. Pranešimai apie pirminių paraiškų pateikimo termino nukėlimą taip pat paskelbiami CVP IS ir išsiunčiami CVP IS priemonėmis visiems prie pirkimo prisijungusiems tiekėjams.

4.6. Tiekėjas, bet kuriuo DPS galiojimo laikotarpiu šiame skyriuje nustatyta tvarka gali kreiptis į pirkimo vykdytoją dėl pirkimo, kuriuo siekiama sukurti DPS, dokumentų paaiškinimo. Pirkimo vykdytojas taip pat turi teisę pirkimo dokumentus paaiškinti savo iniciatyva. Paaiškinimai teikiami per protingą terminą, tačiau ne vėliau nei nurodyta šių sąlygų 4.3 punkte. Pirkimo vykdytojas paaiškinimus turi paskelbti CVP IS ir išsiųsti visiems prie pirkimo prisijungusiems tiekėjams. Pirkimo vykdytojas, atsakydamas tiekėjui, kartu siunčia paaiškinimus ir visiems prie pirkimo prisijungusiems tiekėjams, bet nenurodo, kuris tiekėjas pateikė prašymą paaiškinti pirkimo sąlygas.

4.7. Kai vykdomi konkretūs pirkimai DPS pagrindu, konkretaus pirkimo dokumentų paaiškinimai, patikslinimai teikiami konkretaus pirkimo dokumentuose nustatyta tvarka.

### 5. PARAIŠKŲ TEIKIMAS

5.1. Tiekėjai, norintys dalyvauti DPS, teikia paraiškas. Kai DPS suskirstyta į kategorijas, tiekėjai gali pateikti paraiškas vienai, kelioms ar visoms kategorijoms. Kategorijų, dėl kurių tiekėjai gali teikti paraiškas, kiekis nėra ribojamas.

5.2. Tiekėjas gali pateikti tik vieną paraišką, nepriklausomai nuo to, ar paraišką teikia individualiai arba kaip ūkio subjektų grupės narys. Jei tiekėjas pateikia daugiau nei vieną paraišką ir (arba) kaip ūkio subjektų grupės narys dalyvauja teikiant kelias paraiškas tai pačiai DPS kategorijai, visos tokios paraiškos tai DPS kategorijai bus atmestos.

5.3. Paraiškos teikiamos, bei bet koks su tuo susijęs susirašinėjimas vykdomas tik CVP IS priemonėmis. Paraiškas gali teikti tik CVP IS registruoti tiekėjai. Kitomis priemonėmis ar forma pateiktos paraiškos bus atmestos.

5.4. Išsiuntus pirmąjį kvietimą dalyvauti konkrečiame pirkime, pirminių paraiškų pateikimo terminai nebetaikomi. Tiekėjai bet kuriuo DPS galiojimo metu galės teikti paraiškas DPS. Tiekėjai, iki paraiškų pateikimo termino pabaigos pateikę paraišką tik dėl dalies DPS kategorijų, bet kuriuo metu DPS galiojimo laikotarpiu gali pateikti paraišką ir dėl kitų DPS kategorijų.

5.5. Paraišką sudaro šie dokumentai, kuriuos tiekėjas privalo pateikti:

5.5.1. Paraiškos forma ([pirkimo sąlygų 2 priedas](#ketvirtaspriedas));

5.5.2. EBVPD ([pirkimo sąlygų 1 priedas „EBVPD“](#ketvpriedas));

5.5.3. jei paraišką pateikia ūkio subjektų grupė, jungtinės veiklos sutarties kopija, pasirašyta visų jungtinės veiklos sutarties partnerių;

5.5.4. jei paraišką pasirašo tiekėjo vadovo įgaliotas asmuo, dokumentas, įrodantis to asmens teisę pasirašyti paraišką ir prisiimti visus su tuo susijusius įsipareigojimus;

5.5.5. jei tiekėjas remiasi kitų ūkio subjektų pajėgumais – įrodymai, kad vykdant pirkimo sutartį šių ūkio subjektų ištekliai jam bus prieinami.

5.6. Pirkimo vykdytojas nereikalauja kartu su paraiška pateikti EBVPD nurodytą informaciją patvirtinančių dokumentų. Pirkimo vykdytojas bet kuriuo DPS galiojimo laikotarpiu gali paprašyti kandidatų ar dalyvių pateikti visus ar dalį šių dokumentų, jeigu tai būtina siekiant užtikrinti tinkamą ir operatyvų pirkimo procedūros atlikimą.

5.7. Pateikdamas paraišką, tiekėjas sutinka su pirkimo dokumentuose nustatytomis sąlygomis ir patvirtina, kad jo paraiškoje pateikta informacija yra teisinga.

5.8. Visi dokumentai turi būti pateikiami elektronine forma, t. y. tiesiogiai suformuoti elektroninėmis priemonėmis (pvz. EBVPD užpildytas XML formatu) ar pateikiant skaitmenines dokumentų kopijas (pvz. skenuotas įgaliojimas PDF formatu). Visi pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., doc, docx, pdf, xls, xlsx, jpg, xml ir kt.).

5.9. Paraiška turi būti pasirašyta. Paraiška gali būti pasirašyta kvalifikuotu elektroniniu parašu arba fiziniu parašu. Jeigu tiekėjas naudoja elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Pirkimo vykdytojui kilus abejonių dėl dokumentų tikrumo, jis turi teisę reikalauti pateikti dokumentų originalus.

5.10. Pateiktą paraišką tiekėjas gali atsiimti bet kuriuo metu, neprarasdamas teisės vėliau ją pateikti pakartotinai.

5.11. Paraiška turi būti rengiama, susirašinėjimas tarp tiekėjo ir pirkimo vykdytojo vykdomas – lietuvių kalba. Jei kurie nors su paraiška teikiami dokumentai parengti ne lietuvių kalba, turi būti pateiktas tikslus vertimas į lietuvių kalbą. Kilus ginčui, jei kuris nors dokumentas yra parengtas kita, nei pirkimo dokumentuose reikalaujama kalba, pirmenybė yra teikiama dokumentams ar dokumentų vertimui lietuvių kalba. Kilus įtarimų dėl pateikto dokumento vertimo kokybės ir (ar) jo atitikties dokumento originalo turiniui, pirkimo vykdytojas pasilieka teisę reikalauti pateikti vertėjo parašu ir vertimų biuro antspaudu (jei turi) patvirtintą šio dokumento vertimą ir (arba) nurodyti, kad vertimą atlikusio asmens parašas būtų patvirtintas notariškai.

### 6. PARAIŠKŲ VERTINIMAS

6.1. Susipažinimas su CVP IS priemonėmis pateiktomis tiekėjų paraiškomis vyksta CVP IS priemonėmis. Susipažinimo su paraiškomis procedūroje tiekėjai ar jų atstovai nedalyvauja.

6.2. Komisija patikrina tiekėjų paraiškas, EBVPD, EBVPD pateiktą informaciją pagrindžiančius dokumentus (jei jų buvo reikalauta) bei kitus su paraiškomis pateiktus dokumentus.

6.3. Gautas paraiškas komisija turi patikrinti ir sprendimus įforminti protokolais per ne ilgesnį kaip 10 darbo dienų terminą nuo paraiškų gavimo dienos. Šis terminas skaičiuojamas:

6.3.1. nuo pirminių paraiškų pateikimo termino, nustatyto pirkimo dokumentuose ir CVP IS, pabaigos, jeigu paraiškos pateiktos iki šio termino;

6.3.2. nuo dienos, kai bus sukurta DPS, jeigu paraiška gauta po paraiškų pateikimo termino, nustatyto pirkimo dokumentuose, pabaigos, tačiau dar nesukūrus DPS;

6.3.3. nuo paraiškos gavimo dienos, jeigu paraiška gauta DPS galiojimo laikotarpiu, pasibaigus paraiškų pateikimo terminui, nustatytam pirkimo dokumentuose.

6.4. Šių sąlygų 6.3. punkte nurodytas terminas, pagrįstais atvejais gali būti pailgintas iki 15 darbo dienų, kai prireikia papildomų dokumentų ar kitokio papildomo patikrinimo dėl kandidatų atitikties reikalavimams.

6.5. Komisija gali pradėti nagrinėti gautas kandidatų paraiškas ir prieš pasibaigiant paraiškų pateikimo terminui.

6.6. Kilus klausimų dėl paraiškos turinio ar tiekėjui kartu su paraiška pateikus netikslius, neišsamius ar klaidingus dokumentus, ar paraiškoje trūkstant dokumentų ar duomenų, komisija, nepažeisdama lygiateisiškumo ir skaidrumo principų, kreipiasi į tiekėją ir prašo šiuos dokumentus ar duomenis patikslinti, papildyti arba paaiškinti.

6.7. Komisija dėl dokumentų ar duomenų patikslinimo, papildymo arba paaiškinimo į tiekėją kreipiasi CVP IS priemonėmis nustatydama protingą ir proporcingą terminą trūkstamai informacijai ir dokumentams pateikti.

6.8. Komisija, išnagrinėjusi gautas paraiškas ir įvertinusi EBVPD pateiktą informaciją (bei EBVPD pateiktą informaciją pagrindžiančius dokumentus, jei jų buvo reikalauta), priima sprendimą dėl kiekvieno paraišką pateikusio kandidato atitikties reikalavimams ir ne vėliau kaip per 3 darbo dienas CVP IS priemonėmis kiekvienam iš jų praneša apie šio patikrinimo rezultatus.

6.9. Pirkimo vykdytojas negali išsiųsti pirmojo kvietimo teikti pasiūlymus dėl konkretaus pirkimo DPS pagrindu, kol nesibaigė šių sąlygų 6.3.1 papunktyje nustatytas arba vadovaujantis 6.4. punkto nuostatomis pailgintas tiekėjų paraiškų tikrinimo terminas.

### 7. PARAIŠKŲ ATMETIMAS

7.1. Tiekėjo paraiška atmetama ir tiekėjas neįtraukiamas į DPS, jeigu:

7.1.1. tiekėjas paraišką pateikė ne CVP IS priemonėmis;

7.1.2. tiekėjas turi būti pašalintas dėl egzistuojančių pašalinimo pagrindų, taip pat ir tais atvejais, kai tiekėjas remiasi ūkio subjekto pajėgumais, arba pasitelkia subtiekėją ir jiems yra keliami reikalavimai dėl pašalinimo pagrindų, tačiau ūkio subjekto ar subtiekėjo padėtis atitinka nustatytus pašalinimo pagrindus ir pirkimo vykdytojo nurodymu tiekėjas nepakeitė šio ūkio subjekto ar subtiekėjo į pašalinimo pagrindų neturintį ūkio subjektą ar subtiekėją. Tiekėjai nepašalinami, jeigu yra sąlygos, nustatytos VPĮ 46 straipsnio 3 ir 10 dalyse;

7.1.3. tiekėjas neatitinka kvalifikacijos reikalavimų ir (ar) kokybės vadybos sistemos ir aplinkos apsaugos vadybos sistemos standartų (jei taikoma) ir (ar) ūkio subjektas, kurio pajėgumais remiasi tiekėjas netenkina jam nustatytų kvalifikacijos reikalavimų ir pirkimo vykdytojo nurodymu nebuvo pakeistas į reikalavimus atitinkantį ūkio subjektą;

7.1.4. nustačius, kad buvo pateikti netikslūs, neišsamūs ar klaidingi dokumentai ar duomenys, ar jų trūksta, o tiekėjas per pirkimo vykdytojo nustatytą terminą nepatikslino, nepapildė, nepaaiškino prašomos informacijos;

7.1.5. neatitinka kitų pirkimo dokumentuose nustatytų reikalavimų.

7.2. Pirkimo vykdytojas tiekėją pašalina iš pirkimo procedūros bet kuriame DPS etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš pirkimo dokumentuose nustatytų tiekėjo pašalinimo pagrindų. Pirkimo vykdytojas nepašalins iš pirkimo procedūros tiekėjo egzistuojant pašalinimo pagrindams ir esant VPĮ 46 straipsnio 3 ir 10 dalyse nurodytoms aplinkybėms.

### 8. TIEKĖJŲ PAŠALINIMO PAGRINDAI

8.1. Tiekėjas (taip pat, kiekvienas tiekėjų grupės narys atskirai, jei paraišką teikia tiekėjų grupė), o tiekėjui remiantis ūkio subjektų pajėgumais pagal VPĮ 49 straipsnį – kiekvienas ūkio subjektas atskirai, taip pat paraiškos teikimo metu žinomi subtiekėjai (jeigu pirkimo vykdytojas nustato reikalavimus dėl tiekėjų subtiekėjų pašalinimo pagrindų) turi atitikti lentelėje nustatytus reikalavimus dėl pašalinimo pagrindų nebuvimo. Pašalinimo pagrindai taikomi kiekvienai pirkimo kategorijai, jei pirkimas suskirstytas į kategorijas.

* 1. 8.2. Tiekėjai nepašalinami iš konkretaus pirkimo procedūros jeigu yra sąlygos, nustatytos VPĮ 46 straipsnio 3 ir 10 dalyse (tačiau tiekėjas negali pasinaudoti 46 straipsnio 10 dalyje numatyta galimybe VPĮ 46 straipsnio 11 ir 12 dalyse nustatytais atvejais).

8.3. Pirkimo vykdytojas netikrina fizinių asmenų (specialistų), kurių pajėgumais tiekėjas remiasi pagal VPĮ 49 straipsnį ir kuriuos, pirkimo laimėjimo atveju, tiekėjas ketina įdarbinti, (kvazisubtiekėjų) pašalinimo pagrindų, išskyrus šių sąlygų 8.1.12-8.1.16 punktuose numatytus pašalinimo pagrindus.

|  |  |  |  |
| --- | --- | --- | --- |
| **Eil. Nr.** | **Tiekėjo pašalinimo pagrindai** | **VPĮ straipsnis, dalis, punktas bei EBVPD formos dalis pildymui** | **Pašalinimo pagrindų nebuvimą įrodantys dokumentai** |
| **Privalomi pašalinimo pagrindai pagal VPĮ 46 straipsnio 1 – 4 dalių nuostatas** | | | |
| 8.1.1. | Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.  Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) **taikoma tik tarptautinio pirkimo atveju** - tiekėjo, kuris yra juridinis asmuo, kita organizacija ar jos padalinys, vadovo, kito valdymo ar priežiūros organo nario ar kito asmens, turinčio (turinčių) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  **2) taikoma tik supaprastinto pirkimo atveju** - tiekėjo, kuris yra juridinis asmuo, kita organizacija ar jos padalinys, vadovo ar asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  3) tiekėjo, kuris yra juridinis asmuo, kita organizacija ar jos padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus. | **VPĮ 46 straipsnio 1 dalis**  EBVPD III dalies A1-A6 punktai  EBVPD III dalies D1 punktas | **Pateikiama su paraiška EBVPD (pirkimo sąlygų 1 priedas).**  Dokumentų, patvirtinančių pašalinimo pagrindų nebuvimą, yra prašoma pateikti:  - iš konkrečiame pirkime nustatyto ekonomiškai naudingiausią pasiūlymą pateikusio tiekėjo (-ų)  arba  - vadovaujantis šių pirkimo sąlygų 5.6 punkto nuostatomis iš visų ar dalies kandidatų arba dalyvių.  Iš Lietuvoje įsteigtų subjektų reikalaujama:   * išrašo iš teismo sprendimo arba * Informatikos ir ryšių departamento prie Vidaus reikalų ministerijos pažymos, arba * valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:  atitinkamos užsienio šalies institucijos dokumento[[1]](#footnote-1). |
| 8.1.2. | Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra perkančioji organizacija, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba perkančioji organizacija turi kitų įrodymų apie šių įsipareigojimų nevykdymą.  Laikoma, kad tiekėjas nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba šio straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.  Tačiau ši nuostata netaikoma, jeigu:  1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;  2) įsiskolinimo suma neviršija 50 Eur (penkiasdešimt eurų);  3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, perkančiajai organizacijai reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | **VPĮ 46 straipsnio 3 dalis**  EBVPD III dalies B1 ir B2 punktai | **Pateikiama su paraiška EBVPD (pirkimo sąlygų 1 priedas).**  Dokumentų, patvirtinančių pašalinimo pagrindų nebuvimą, yra prašoma pateikti:  - iš konkrečiame pirkime nustatyto ekonomiškai naudingiausią pasiūlymą pateikusio tiekėjo (-ų)  arba  - vadovaujantis šių pirkimo sąlygų 5.6 punkto nuostatomis iš visų ar dalies kandidatų arba dalyvių.  1) Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų subjektų prašoma:  **-** išrašo iš teismo sprendimo (jei toks yra) arba  - Valstybinės mokesčių inspekcijos prie Lietuvos Respublikos finansų ministerijos išduoto dokumento  - arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis  Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento1.   2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:  2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Pirkimo vykdytojas savarankiškai patikrina duomenis nacionalinėje duomenų bazėje, adresu <http://draudejai.sodra.lt/draudeju_viesi_duomenys/>.  Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių pirkimo vykdytojas neturės galimybės patikrinti neatlygintinai prieinamų duomenų apie tiekėją (juridinį asmenį), jis turės teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  Iš ne Lietuvoje įsteigtų subjektų reikalaujama:   * atitinkamos užsienio šalies kompetentingos institucijos dokumento1. |
| 8.1.3. | Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų. | **VPĮ 46 straipsnio 4 dalies 1 punktas**  EBVPD III dalies C10 punktas | **Pateikiama su paraiška EBVPD (pirkimo sąlygų 1 priedas).**  Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| 8.1.4. | Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti.  Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms. | **VPĮ 46 straipsnio 4 dalies 2 punktas**  EBVPD III dalies C12 punktas | **Pateikiama su paraiška EBVPD (pirkimo sąlygų 1 priedas).**  Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| 8.1.5. | Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti. | **VPĮ 46 straipsnio 4 dalies 3 punktas**  EBVPD III dalies C13 punktas | **Pateikiama su paraiška EBVPD (pirkimo sąlygų 1 priedas).**  Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| 8.1.6. | Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį.  Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos. | **VPĮ 46 straipsnio 4 dalies 4 punktas**  EBVPD III dalies C15 punktas | **Pateikiama su paraiška EBVPD (pirkimo sąlygų 1 priedas).**  Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal VPĮ 52 straipsnį skelbiamą informaciją:**  <https://vpt.lrv.lt/melaginga-informacija-pateikusiu-tiekeju-sarasas-3> |
| 8.1.7. | Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis. | **VPĮ 46 straipsnio 4 dalies 5 punktas**  EBVPD III dalies C15 punktas | **Pateikiama su paraiška EBVPD (pirkimo sąlygų 1 priedas).**  Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| 8.1.8. | Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. | **VPĮ 46 straipsnio 4 dalies 6 punktas**  EBVPD III dalies C14 punktas | **Pateikiama su paraiška EBVPD (pirkimo sąlygų 1 priedas).**  Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal VPĮ 91 straipsnį skelbiamą informaciją:**  <https://vpt.lrv.lt/lt/pasalinimo-pagrindai-1/nepatikimi-tiekejai-1>  <https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas> |
| 8.1.9. | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai. | **VPĮ 46 straipsnio 4 dalies 7 punkto a papunktis**  EBVPD III dalies C11 punktas | **Pateikiama su paraiška EBVPD (pirkimo sąlygų 1 priedas).**  Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu: <https://www.registrucentras.lt/jar/p/index.php>  paskelbtą informaciją, taip pat į šiame informaciniame pranešime pateiktą informaciją:  <https://vpt.lrv.lt/lt/naujienos/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose> |
| 8.1.10. | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. | **VPĮ 46 straipsnio 4 dalies 7 punkto b papunktis**  EBVPD III dalies C11 punktas | **Pateikiama su paraiška EBVPD (pirkimo sąlygų 1 priedas).**  Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu <https://www.vmi.lt/evmi/mokesciu-moketoju-informacija> skelbiamą informaciją. |
| 8.1.11. | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai. | **VPĮ 46 straipsnio 4 dalies 7 punkto c papunktis**  EBVPD III dalies C11 punktas | **Pateikiama su paraiška EBVPD (pirkimo sąlygų 1 priedas).**  Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:**  <https://kt.gov.lt/lt/atviri-duomenys/diskvalifikavimas-is-viesuju-pirkimu> skelbiamą informaciją. |
| **Kiti tiekėjų pašalinimo pagrindai pagal VPĮ 45 straipsnio 21 dalies nuostatas**  VPĮ 45 straipsnio 2¹ dalyje numatyta, jog mobilizacijos, karo, nepaprastosios padėties atveju ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl šios nuostatos taikymo, perkančioji organizacija **turi teisę** atmesti paraišką ar konkretų pasiūlymą, jeigu yra bent viena iš nurodytų sąlygų ar sąlygos dalių: | | | |
| 8.1.12. | Tiekėjas, jo subtiekėjas, ūkio subjektai, kurių pajėgumais remiamasi, tiekėjo siūlomų prekių (įskaitant jų sudedamąsias dalis, pakuotes) gamintojas ar juos kontroliuojantys asmenys yra juridiniai asmenys, registruoti VPĮ 92 straipsnio 15 dalyje numatytame sąraše nurodytose valstybėse ar teritorijose. | **VPĮ 45 straipsnio 21 dalies 1) punktas ir 92 straipsnio 15 dalis** | Dokumentų, patvirtinančių pašalinimo pagrindų nebuvimą, yra prašoma pateikti:  - iš konkrečiame pirkime nustatyto ekonomiškai naudingiausią pasiūlymą pateikusio tiekėjo (-ų)  arba  - vadovaujantis šių pirkimo sąlygų 5.6 punkto nuostatomis iš visų ar dalies kandidatų arba dalyvių.   1. **Užpildytas ir pasirašytas pirkimo sąlygų priedas Nr. 4 “Tiekėjo deklaracija”** bei įsipareigojimas perkančiajai organizacijai paprašius pateikti: jeigu tiekėjas, jo subtiekėjas, ūkio subjektas, kurio pajėgumais remiamasi, tiekėjo siūlomų prekių (įskaitant jų sudedamųjų dalių, pakuočių) gamintojas ar juos kontroliuojantis asmuo yra juridinis asmuo, pateikiama:   - juridinio asmens vadovo patvirtinta juridinio asmens steigimo dokumentų kopija;  - Juridinių asmenų registro išplėstinis išrašas su istorija;  - Juridinių asmenų dalyvių informacinės sistemos išrašas;  - arba atitinkami valstybės narės ar trečiosios šalies dokumentai (VPĮ 45 straipsnio 21 dalies 1 punktas). |
| 8.1.13. | Tiekėjas, jo subtiekėjas, ūkio subjektas, kurio pajėgumais remiamasi, tiekėjo siūlomų prekių (įskaitant jų sudedamąsias dalis, pakuotes) gamintojas ar juos kontroliuojantys asmenys yra fiziniai asmenys, nuolat gyvenantys VPĮ 92 straipsnio 15 dalyje numatytame sąraše nurodytose valstybėse ar teritorijose arba turintys šių valstybių pilietybę. | **VPĮ 45 straipsnio 21 dalies 2) punktas ir 92 straipsnio 15 dalis** | Dokumentų, patvirtinančių pašalinimo pagrindų nebuvimą, yra prašoma pateikti:  - iš konkrečiame pirkime nustatyto ekonomiškai naudingiausią pasiūlymą pateikusio tiekėjo (-ų)  arba  - vadovaujantis šių pirkimo sąlygų 5.6 punkto nuostatomis iš visų ar dalies kandidatų arba dalyvių.   1. **Užpildytas ir pasirašytas pirkimo sąlygų priedas Nr. 4 “Tiekėjo deklaracija”** bei įsipareigojimas perkančiajai organizacijai paprašius pateikti: jeigu tiekėjas, jo subtiekėjas, ūkio subjektas, kurio pajėgumais remiamasi, tiekėjo siūlomų prekių (įskaitant jų sudedamųjų dalių, pakuočių) gamintojas ar juos kontroliuojantis asmuo yra fizinis asmuo, pateikiama:  * asmens tapatybę patvirtinančio dokumento (tapatybės kortelės ar paso) kopija; * leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopija; * pažyma apie deklaruotą gyvenamąją vietą arba atitinkami valstybės narės ar trečiosios šalies dokumentai (VPĮ 45 straipsnio 21 dalies 2 punktas) |
| 8.1.14. | Prekių (įskaitant jų sudedamąsias dalis, pakuotes) kilmė yra ar paslaugos teikiamos iš VPĮ 92 straipsnio 15 dalyje numatytame sąraše nurodytų valstybių ar teritorijų. | **VPĮ 45 straipsnio 21 dalies 3) punktas ir 92 straipsnio 15 dalis** | Dokumentų, patvirtinančių pašalinimo pagrindų nebuvimą, yra prašoma pateikti:  - iš konkrečiame pirkime nustatyto ekonomiškai naudingiausią pasiūlymą pateikusio tiekėjo (-ų)  arba  - vadovaujantis šių pirkimo sąlygų 5.6 punkto nuostatomis iš visų ar dalies kandidatų arba dalyvių.   1. **Užpildytas ir pasirašytas pirkimo sąlygų priedas Nr. 4 “Tiekėjo deklaracija”** bei įsipareigojimas perkančiajai organizacijai paprašius pateikti: prekių kilmės sertifikatus ar gamintojo deklaraciją, ar kitus dokumentus, patvirtinančius įsigyjamų prekių (įskaitant jų sudedamąsias dalis, pakuočių) kilmę (VPĮ 45 straipsnio 21 dalies 3 punktas)   (Taikoma kai vykdomos prekių viešojo pirkimų procedūros) |
| 8.1.15. | Lietuvos Respublikos Vyriausybė, vadovaudamasi Nacionaliniam saugumui užtikrinti svarbių objektų apsaugos įstatyme įtvirtintais kriterijais, yra priėmusi sprendimą, patvirtinantį, kad 8.1.12 ir 8.1.13 punktuose nurodyti subjektai ar su jais ketinamas sudaryti (sudarytas) sandoris neatitinka nacionalinio saugumo interesų. | **VPĮ 45 straipsnio 21 dalies 4) punktas** | **Iš Lietuvoje įsteigtų subjektų įrodančių dokumentų nereikalaujama.** |
| 8.1.16. | Perkančioji organizacija turi kompetentingų institucijų informacijos, kad 8.1.12 ir 8.1.13 punktuose nurodyti subjektai turi interesų, galinčių kelti grėsmę nacionaliniam saugumui. | **VPĮ 45 straipsnio 21 dalies 5) punktas** | **Iš Lietuvoje įsteigtų subjektų įrodančių dokumentų nereikalaujama.** |

### 9. TIEKĖJŲ KVALIFIKACIJOS REIKALAVIMAI IR REIKALAUJAMI KOKYBĖS BEI APLINKOS APSAUGOS VADYBOS SISTEMŲ STANDARTAI

9.1. Reikalavimai tiekėjo kvalifikacijai nėra nustatomi ir nereikalaujama tiekėjo laikytis kokybės vadybos sistemos ir (arba) aplinkos apsaugos vadybos sistemos standartų. Tiekėjas, teikdamas konkretų pasiūlymą, pirkimo vykdytojui įsipareigoja, kad sutartį vykdys tik teisę verstis atitinkama veikla turintys asmenys.

### 10. EBVPD PILDYMAS IR PATEIKIMAS

10.1. Atskirai EBVPD pildo:

10.1.1. tiekėjas;

10.1.2. kiekvienas ūkio subjektų grupės narys (jeigu paraišką teikia ūkio subjektų grupė);

10.1.3. kiekvienas ūkio subjektas, jeigu tiekėjas remiasi jo pajėgumais pagal VPĮ 49 straipsnį;

10.1.4. paraiškos teikimo metu žinomi subtiekėjai (jeigu pirkimo vykdytojas nustato reikalavimus dėl tiekėjų subtiekėjų pašalinimo pagrindų). Jei paraiškos teikimo metu subtiekėjai nėra žinomi, šią informaciją tiekėjas turės nurodyti pasiūlyme dėl konkretaus pirkimo DPS bei pateikti subtiekėjo EBVPD (jeigu pirkimo vykdytojas nustato reikalavimus dėl subtiekėjų pašalinimo pagrindų).

10.2. EBVPD pildomas interneto svetainėje <http://ebvpd.eviesiejipirkimai.lt/espd-web/>. Tiekėjas, pildydamas EBVPD, laukelyje „Procedūros tipas“ turi pasirinkti „Ribota“. Užpildytas ir pasirašytas (išskyrus tuos atvejus, kai visą paraišką elektroniniu parašu pasirašo EBVPD turintis pasirašyti asmuo) EBVPD teikiamas kartu su kitais paraiškos dokumentais.

### 11. EBVPD PATEIKIAMOS INFORMACIJOS PATVIRTINIMO PRIEMONĖS

11.1. Prieš nustatydamas laimėjusį pasiūlymą (kiekvieno konkretaus pirkimo metu), pirkimo vykdytojas reikalauja, kad ekonomiškai naudingiausią pasiūlymą pateikęs tiekėjas pateiktų aktualius dokumentus, patvirtinančius EBVPD pateiktus duomenis, t. y., kad konkretų pasiūlymą pateikęs tiekėjas (ūkio subjektai, kurių pajėgumais tiekėjas remiasi ir subtiekėjai – jei taikoma) neatitinka nustatytų pašalinimo pagrindų bei ar atitinka kvalifikacijos reikalavimus ir, jeigu taikytina, reikalavimus dėl kokybės vadybos sistemos ir aplinkos apsaugos vadybos sistemos standartų.

11.2. Pirkimo vykdytojas nereikalauja iš tiekėjo pateikti dokumentų kaip nustatyta VPĮ 50 straipsnio 4 ir 6 dalyse, jeigu jis:

11.2.1. turi galimybę susipažinti su šiais dokumentais ar informacija tiesiogiai ir neatlygintinai prisijungęs prie nacionalinės duomenų bazės bet kurioje valstybėje narėje arba naudodamasis CVP IS priemonėmis;

11.2.2. šiuos dokumentus jau turi iš ankstesnių pirkimo procedūrų. Pavyzdžiui, jeigu vadovaujantis pirkimo sąlygų 5.6 p. iš visų ar dalies kandidatų arba dalyvių buvo paprašyta pateikti įrodančius dokumentus ir jie (jis) juos pateikė arba jeigu vykdomame antrame konkrečiame DPS pirkime tiekėjas „A“ pateikė ekonomiškai naudingiausią pasiūlymą, iš jo nereikalaujama pateikti įrodančių dokumentų, jeigu šiuos dokumentus jis jau buvo pateikęs anksčiau vykdytame pirmame konkrečiame pirkime ir šie dokumentai vis dar yra aktualūs (galiojantys). Jeigu pateiktame dokumente nurodytas galiojimo laikotarpis, pirkimo vykdytojas vadovaujasi dokumente nurodytu galiojimo laikotarpiu.

11.3. Pirkimo vykdytojas turi teisę reikalauti, kad užsienio valstybės tiekėjo valstybėje išduoti dokumentai būtų legalizuoti vadovaujantis Dokumentų legalizavimo ir tvirtinimo pažyma (Apostille) tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079, ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos (Apostille).

11.4. Jeigu tiekėjas negali pateikti šiose pirkimo sąlygose pagal VPĮ 46 straipsnio 1 ir 3 dalį nustatytų pašalinimo pagrindų nebuvimą įrodančių dokumentų, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti:

11.4.1. priesaikos deklaracija;

11.4.2. oficialia tiekėjo deklaracija, jeigu šalyje nenaudojama priesaikos deklaracija. Oficiali tiekėjo deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.

11.5. Jeigu ne Lietuvoje įsteigtas tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų šių sąlygų 8.1.12-8.1.13 punktuose arba Lietuvoje įsteigtas tiekėjas negali pateikti siūlomų prekių (įskaitant jų sudedamąsias dalis, pakuotes) gamintojų dokumentų, įrodančių, kad nėra tiekėjo siūlomų prekių (įskaitant jų sudedamąsias dalis, pakuotes) gamintojų pašalinimo pagrindų, numatytų šių sąlygų 8.1.12-8.1.13 punktuose, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų šių sąlygų 8.1.12-8.1.13 punktuose keliamų klausimų, jie gali būti pakeisti oficialia tiekėjo deklaracija.

11.6. Pirkimo vykdytojas bet kuriuo DPS galiojimo metu gali paprašyti tiekėjų, kuriems leista dalyvauti DPS, pateikti atnaujintą ar patikslintą EBVPD. VPĮ 50 straipsnio 4, 5 ir 6 dalių nuostatos dėl tiekėjų kvalifikaciją įrodančių dokumentų taikomos visą DPS galiojimo laikotarpį.

### 12. PIRKIMO PROCEDŪROS, KURIA SIEKIAMA SUKURTI DPS, NUTRAUKIMAS IR DPS NUTRAUKIMAS

12.1. Pirkimo vykdytojas bet kuriuo metu turi teisę savo iniciatyva nutraukti pradėtas pirkimo procedūras, kuriomis siekiama sukurti DPS ar bet kuriuo DPS galiojimo laikotarpiu, jeigu atsirado aplinkybių, kurių nebuvo galima numatyti arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas perkančiosios organizacijos poreikių neatitinkantis pirkimo objektas. .

12.2. Pirkimo vykdytojas privalo nutraukti pradėtas pirkimo procedūras, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti. .

12.3. Apie DPS nutraukimą CVP IS priemonėmis informuojami visi DPS dalyvaujantys tiekėjai bei paskelbiama viešai. Taip pat apie DPS nutraukimą pirkimo vykdytojas praneša Europos Komisijai užpildydamas skelbimo apie pirkimo sutarties sudarymą formą (tarptautinio pirkimo atveju) bei informuoja visus tiekėjus, kuriems buvo leista dalyvauti DPS.

### 13. TIEKĖJŲ PASITRAUKIMAS IŠ DPS

13.1. Tiekėjai, kuriems leista dalyvauti DPS, gali bet kuriuo metu, nenurodydami jokios priežasties, pasitraukti iš DPS. Jeigu DPS suskirstyta į kategorijas, tiekėjai gali pasitraukti iš vienos, kelių arba visų DPS kategorijų, kuriose jiems buvo leista dalyvauti.

13.2. Tiekėjams, pasitraukusiems iš DPS ar kurios nors iš DPS kategorijų, netaikomos jokios baudos ar kitos sankcijos, išskyrus atsakomybę, kuri jiems gali kilti dėl konkrečiame pirkime pateiktų pasiūlymų atsiėmimo ar atsisakymo sudaryti sutartį, t. y. pasitraukimas iš DPS neužkerta kelio pirkimo vykdytojui pasinaudoti tiekėjo pateiktu pasiūlymo galiojimo užtikrinimu konkrečiame pirkime ar kreiptis į teismą dėl žalos atlyginimo.

13.3. Tiekėjas, pasitraukęs iš DPS, vėliau, bet kuriuo DPS galiojimo laikotarpiu gali pateikti naują paraišką dėl dalyvavimo DPS.

### 14. TIEKĖJŲ PAŠALINIMAS IŠ DPS

14.1. Jeigu bet kuriuo DPS galiojimo laikotarpiu nustatoma, kad dėl tiekėjo veiksmų ar neveikimo jis atitinka bent vieną iš pirkimo dokumentuose nustatytų pašalinimo pagrindų arba nebeatitinka nustatytų kvalifikacijos reikalavimų, pirkimo vykdytojas šį tiekėją pašalina iš DPS.

14.2. Prieš pašalindamas tiekėją iš DPS, pirkimo vykdytojas turi suteikti galimybę tiekėjui pateikti paaiškinimus ar apsivalymo priemones, kaip tai nustatyta VPĮ 46 straipsnio 10 dalyje (tiekėjas negali pasinaudoti 46 straipsnio 10 dalyje numatyta galimybe VPĮ 46 straipsnio 11 ir 12 dalyse nustatytais atvejais) ar ištaisyti susidariusią situaciją, jei tai įmanoma.

14.3. Iš DPS pašalintas tiekėjas, bet kuriuo DPS galiojimo metu gali pateikti naują paraišką dėl dalyvavimo DPS, jeigu jis atitinka nustatytus kvalifikacijos reikalavimus, netenkina pirkimo dokumentuose nustatytų pašalinimo pagrindų arba gali įrodyti savo patikimumą, kaip tai nustatyta VPĮ 46 straipsnio 10 dalyje (tiekėjas negali pasinaudoti 46 straipsnio 10 dalyje numatyta galimybe VPĮ 46 straipsnio 11 ir 12 dalyse nustatytais atvejais. Taip pat taikomos VPĮ 46 straipsnio 7 ir 8 dalių nuostatos).

### 15. TEISĖ GINČYTI PIRKIMO VYKDYTOJO VEIKSMUS AR PRIIMTUS SPRENDIMUS

15.1. Tiekėjas, kuris mano, kad pirkimo vykdytojas nesilaikė VPĮ reikalavimų ir tuo pažeidė ar pažeis jo teisėtus interesus, VPĮ VII skyriuje nustatyta tvarka gali kreiptis į apygardos teismą, kaip pirmosios instancijos teismą.

15.2. Tiekėjas, norėdamas iki pirkimo sutarties sudarymo teisme ginčyti pirkimo vykdytojo sprendimus ar veiksmus, pirmiausia raštu (elektroninėmis priemonėmis) turi pateikti pretenziją pirkimo vykdytojui.

15.3. Pretenzijos pateikimo pirkimo vykdytojui, prašymo pateikimo ar ieškinio pareiškimo teismui terminai nustatyti VPĮ 102 straipsnyje.

### 16. INFORMAVIMAS APIE PRIIMTUS SPRENDIMUS

16.1. Tiekėjai apie pirkimo vykdytojo priimtus sprendimus informuojami vadovaujantis VPĮ 58 straipsnio nuostatomis.

16.2. Ne vėliau kaip per 15 kalendorinių dienų nuo šios pirkimo procedūros pabaigos pirkimo vykdytojas Viešųjų pirkimų tarnybai pateikia pirkimo procedūrų ataskaitą.

16.3. Pirkimo procedūros, kuriomis siekiama sukurti DPS, baigiasi kai:

16.3.1. sukuriama DPS;

16.3.2. per nustatytą terminą nepateikiama nė viena paraiška;

16.3.3. atmetamos visos pateiktos paraiškos;

16.3.4. nutraukiamos pirkimo, kuriuo siekiama sukurti DPS, procedūros.

1. *Jeigu ne Lietuvoje įsteigtas tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-1)